b'\n_START_ARTICLE_\nLietuvos transporto valstybiniai numeriai\n_START_SECTION_\n1992 serijos\n_START_PARAGRAPH_\nNuo 1992 m. iki dabar yra naudojami trij\xc5\xb3 raid\xc5\xbei\xc5\xb3 ir trij\xc5\xb3 skaitmen\xc5\xb3 numeriai. Numeri\xc5\xb3, kurie buvo i\xc5\xa1duoti iki 2004 m., vidurin\xc4\x97 raid\xc4\x97 \xc5\xbeym\xc4\x97jo apskrities pavadinimo pirm\xc4\x85 raid\xc4\x99 (i\xc5\xa1skyrus Klaip\xc4\x97dos ir Taurag\xc4\x97s apskritis). Dvieiliai numeriai buvo i\xc5\xa1duodami Z serijos, v\xc4\x97liau Kaune ir Vilniuje\xc2\xa0\xe2\x80\x93 ir V. 2004-aisiais buvo \xc4\xafvesta dabartin\xc4\x97 sistema, kurioje registravimo vieta ne\xc5\xbeymima, raid\xc4\x97ms (kaip ir skai\xc4\x8diams) leid\xc5\xbeiama atsitiktin\xc4\x97 kombinacija.\n_START_SECTION_\nTaksi\n_START_PARAGRAPH_\nTaksi automobili\xc5\xb3 numeriai turi gelton\xc4\x85 fon\xc4\x85 ir juod\xc4\x85 tekst\xc4\x85. Pavyzdys: T01244. T raid\xc4\x97 \xc5\xbeymi taksi. Nuo 2018-04-03 patvirtintas naujas taksi numerio standartas. Naujieji \xe2\x80\x93 baltos spalvos \xe2\x80\x93 numerio \xc5\xbeenklai bus i\xc5\xa1duodami tada, kai pasibaigs turim\xc5\xb3, t. y. geltonos spalvos, numerio \xc5\xbeenkl\xc5\xb3 atsargos.\n_START_SECTION_\nIstorin\xc4\x97s transporto priemon\xc4\x97s\n_START_PARAGRAPH_\nTransporto priemon\xc4\x97s, kurios yra senesn\xc4\x97s negu 30 met\xc5\xb3, ir nebegaminamos daugiau kaip 15 met\xc5\xb3, nenaudojamos kasdien turi galimyb\xc4\x99 naudoti tokio tipo numerius. Pirmieji du skai\xc4\x8diai rodo pagaminimo metus, pvz. (19 nera\xc5\xa1omi) 54.\n_START_SECTION_\nElektra ir vandeniliu varomos transporto priemon\xc4\x97s\n_START_PARAGRAPH_\n\xc4\xaevestas \xc5\xbeym\xc4\x97jimas pad\xc4\x97siantis atskirti elektromobilius ir vandeniliu varomus automobilius i\xc5\xa1 bendro srauto, mat jiems numatytos lengvatos: nemokamas stov\xc4\x97jimas miesto centre, leidimas va\xc5\xbeiuoti kai kuriomis autobus\xc5\xb3 juostomis ir kt. Tokie automobiliai \xc5\xbeenklinami valstybiniais registracijos numeriais susidedan\xc4\x8diais i\xc5\xa1 raid\xc5\xbei\xc5\xb3 EV ir ketur\xc5\xbeenkli\xc5\xb3 skai\xc4\x8di\xc5\xb3, kuri\xc5\xb3 seka prasid\xc4\x97jo nuo 0001.'